Ke yo bolela ka ga katlego ya Konferense yeo go ya ka dintlha tše di latelago:
Konferense ya Afrilex-Salex '98 e bile le katlego ka gore thulaganyo ya yona e be e le ya maleba. Dinako tša go thoma le go fetša di be di latelwa gomme diboledi di be di bontšha gore ke ditsebo mererong ya go rulaganya dipukuntšu.
Konferense yeo e bile le thuto ye kgolo kudu go borapolelo mmogo le baithuti ba dipolelo tša Afrika. Ge a bapetšwa le maleme a mangwe, Maleme a Afrika a sa le nthago kudu ditabeng tša go rulaganya dipukuntšu tša ona. Tšeo di šetšego di le gona ga di nape di hlaloša ditaba ka tsela ya maleba bjale ka ge go lemogilwe thutong ya go hwetša konfereseng. Konferense yeo e bile le khuetšo ye kgolo go nna bjalo ka moithuti gore le nna ke kgathe tema thulaganyong ya dipukuntšu tša Sepedi.